ไต้หวันมึน พายุโซนร้อนมาติดๆกันอีก 2 ลูก อุตุฯเตือน ระวังฝนตกหนัก 
(ภาพจาก NOAA animated GIF of Western Pacific),อุตุฯ ไต้หวัน แจ้งเตือนประชาชนเตรียมเผชิญหน้ากับฝนตกหนัก ลมแรงจัด จากอิทธิพลของพายุโซนร้อนถึง 2 ลูก คือ คาจิกิ และเหล่งเหลง ที่กำลังมุ่งหน้าเข้ามาใกล้ แม้จะไม่พัดผ่านโดยตรงแต่ได้รับผลกระทบ,เมื่อ 3 ก.ย.62 เว็บไซต์ ,taiwannews, รายงานสำนักอุตุนิยมวิทยาไต้หวันประกาศแจ้งเตือนพายุโซนร้อนลูกใหม่อีก 2 ลูก คือ คาจิกิ (Kajiki) และเหล่งเหลง (Lingling) จ่อส่งผลกระทบต่อไต้หวัน ทำให้เกิดฝนตกหนัก พายุรุนแรง ขณะเคลื่อนตัวเข้าใกล้ไต้หวันมากที่สุดในช่วงวันพุธที่ 4 และวันพฤหัสฯ ที่ 5 ก.ย. นี้ หลังจากสัปดาห์ก่อน ชาวไต้หวันเพิ่งเผชิญกับพายุโซนร้อนไป๋ลู่ ,พายุโซนร้อน คาจิกิ ที่ก่อตัวในอ่าวตังเกี๋ย ได้ทวีกำลังจากพายุดีเปรสชัน ขึ้นมาเป็นพายุโซนร้อน เมื่อเช้าวันที่ 3 ก.ย.62 จนนับเป็นพายุโซนร้อนลูกที่ 14 ของปีนี้ โดยพายุคาจิกิ มีทิศทางการเคลื่อนตัวในทิศทางตะวันออกเฉียงเหนือ และจะหมุนวนอย่างรุนแรงขึ้นไปยังชายฝั่งภาคใต้ของจีน ทว่าพายุไม่ได้เคลื่อนตัวพัดผ่านเกาะไต้หวันโดยตรง,ส่วนพายุโซนร้อนเหล่งเหลงกำลังเคลื่อนตัวในทิศตะวันตกเฉียงใต้ ด้วยความเร็วลม 18 กม./ชม.ขณะที่ตอนนี้พายุกำลังสะสมกำลังมีความเร็วลมที่ศูนย์กลางพายุ จาก 82.8 กิโลเมตรต่อชั่วโมงขึ้นไปถึง 108 กม./ชม. โดยเจ้าหน้าที่สำนักอุตุนิยมวิทยาไต้หวันเตือนว่า พายุโซนร้อนเหล่งเหลงที่เคลื่อนตัวขึ้นมาทางเหนือ จะทำให้ภาคตะวันออกและภาคใต้ของไต้หวันเริ่มได้รับผลกระทบจากพายุ มีฝนตกหนักในวันพุธที่ 4 ก.ย. และวันพฤหัสฯ ที่ 5 ก.ย.นี้,อ่านข่าว,ไต้หวันระทึก เตรียมเผชิญหน้า พายุโซนร้อนลูกใหม่ ไป๋ลู่ จ่อถล่มอีก
อุตุฯ ไต้หวัน แจ้งเตือนประชาชนเตรียมเผชิญหน้ากับฝนตกหนัก ลมแรงจัด จากอิทธิพลของพายุโซนร้อนถึง 2 ลูก คือ คาจิกิ และเหล่งเหลง ที่กำลังมุ่งหน้าเข้ามาใกล้ แม้จะไม่พัดผ่านโดยตรงแต่ได้รับผลกระทบ
พายุ,พายุโซนร้อน,เหล่งเหลง,ไต้หวัน,คาจิกิ